**UNITAT 9**

**Data de lliurament: 8 De juny per correu electrònic.**

|  |
| --- |
| COMPRENSIÓ LECTORA |

# PETIT OBSERVATORI

# **LA SEMPRE DISCUTIDA PROPINA**

# No m’estranyaria que, en les actuals circumstàncies econòmiques, s’hagués reduït el volum de les propines. Potser el nombre dels que habitualment en donaven ha disminuït i, a més, els que continuen donant-ne han rebaixat l’import.

# Evidentment, no en tinc cap prova ni conec que s’hagi fet cap estudi sobre aquest punt. Ja preocupen prou les grans xifres i allò que en diuen la macroeconomia. La propina pertany a la micro. No és una qüestió pública, sinó privada.

# És, doncs, només una sensació. Les propines s’han aprimat i fins i tot han desaparegut. He de dir que jo no he compartit mai les campanyes contra la propina, que en nom de la dignitat es presenten de tant en tant a les cartes als diaris. La doctrina és que el treballador ha d’estar ben pagat (d’acord) i que la propina envileix (no d’acord). La generalització –les propines no s’han de donar ni s’han d’acceptar– no em sembla justa: si el treballador cobra poc, el problema l’ha de resoldre l’empresa, no el client. Hi ha qui s’hi nega en nom dels principis.

# Reconec que jo no tinc principis tan sòlids. Em permetran el joc de paraules: quan jo dono propina, no és per qüestió de principis, sinó per qüestió de finals. Perquè després d’una relació, he valorat una actitud, un tracte, un petit favor de qui em servia.

# Jo em faig, instintivament, un altre plantejament: ¿és just que un taxista, que m’ha dut com si transportés un paquet, encara que jo l’hagi saludat amablement…, és just, deia, que guanyi el mateix que un col·lega seu que em saluda amablement, que em pregunta si em molesta la ràdio i que em consulta si ja em va bé que pugem pel carrer de Casanova i no pel d’Aribau?

# En qualsevol servei hi ha un valor afegit: la manera de servir. Lamentablement, quan el servei és personal la manera no sempre és satisfactòria. I jo penso que la cortesia –en podríem dir el tracte humanitzat?– mereix ser corresposta amb una petita atenció.

# Em diran que si comprem una camisa en una botiga, i la dependenta és especialment amable i eficaç també li hauríem de donar propina. Potser sí, i reconec que el tema de la propina no és fàcil. Però qui sap si amb una modesta inversió –no es tracta de ser un propinador petulant– posaríem en marxa una revolució que ens fa falta: la creació d’una societat on les relacions siguin sempre agradables i reconfortants.

# **Josep Maria Espinàs**, *El Periódico, 19-3-2010*

**1. El títol de l’article significa que…**

a. és un tema que abans es discutia i que ara no.

b. hi ha opinions per a tots els gustos.

c. és un tema sempre discutit.

d. és un tema de discussió fonamental.

**2. La propina és una qüestió que pertany a…**

a. la macroeconomia.

b. la microeconomia.

c. la vida pública.

d. les grans xifres.

**3. Ordena aquestes frases segons com van apareixent en el text:**

D.

Parlar de les

propines no és fàcil.

C.

El bon servei mereix

una propina.

B.

La propina és una

qüestió privada.

A.

El treballador ha

d’estar ben retribuït.

a. D C B A

b. C D A B

c. B A C D

d. A D B C

**4. Continua aquesta frase del text: «Però qui sap si amb una modesta inversió…»**

a. introduiríem en la nostra societat canvis necessaris.

b. haurem d’introduir en la nostra societat canvis necessaris.

c. s’han d’introduir canvis necessaris en la nostra societat.

d. hauria introduït canvis necessaris en la nostra societat.

**5. Quina és la intenció d’aquest article?**

a. Criticar la pèrdua d’un costum tradicional.

b. Opinar sobre una qüestió discutida.

c. Narrar records personals.

d. Aconsellar què s’ha de fer amb les propines.

**6. A la frase «Ja preocupen prou les grans xifres» (subratllada al text), la paraula “prou”**

**significa…**

a. ‘massa’.

b. ‘bastant’.

c. ‘sovint’.

d. ‘excessivament’.

**7. Què vol dir el prefix “micro” (subratllat al text)?**

a. Petit/a.

b. Mitjà/ana.

c. Menyspreable.

d. Aparell per ampliar la veu.

**8. La frase «Les propines s’han aprimat» (subratllada al text) significa que…**

a. es donen tantes propines com abans.

b. no se’n donen gens.

c. l’import de les propines és més petit.

d. ja no cal donar propines.

**9. Segons el text, a la frase «Em permetran el joc de paraules» es fa servir el tractament**

**de…**

a. jo.

b. ells.

c. vós.

d. vostès.

**10. En el fragment «Reconec que jo […] em servia» (subratllat al text), es fa un joc de**

**paraules amb la paraula “principis” perquè hi té dos significats alhora. Digues quins**

**són aquests significats:**

a. ‘començaments’ i ‘principis ètics’.

b. ‘començaments’ i ‘finals’.

c. ‘orígens’ i ‘començaments’.

d. ‘orígens’ i ‘originals’.

**11. Quin tipus d’arguments exposa l’autor respecte a la propina?**

a. Només arguments a favor.

b. Molts arguments en contra.

c. Arguments a favor i alguns en contra per rebatre’ls.

d. Pocs arguments a favor i molts en contra.

**12. Marca amb una X les frases verdaderes: Josep Maria Espinàs considera que…**

a. la crisi econòmica no ha afectat les propines.

b. no s’han de donar propines per qüestió de principis.

c. donar propines és bo quan el servei és amable.

d. el tracte personal no sempre és satisfactori.

**13. Un “propinador petulant” (paraules subratllades al text) és la persona que dona propines…**

a. generoses, per fer-se notar.

b. modestes, però sempre i a tothom.

c. només quan el servei és molt eficient.

d. justes i proporcionades al servei.

**14. Al final del text, com a conclusió, l’autor es mostra…**

a. segur.

b. content.

c. esperançat.

d. decebut.

**15. El pronom “en” de l’oració «Potser el nombre dels que habitualment en donaven ha disminuït» (subratllada al text) es refereix…**

a. al nombre de persones.

b. a les propines.

c. als qui rebien les propines.

d. a habitualment.

|  |
| --- |
| REDACCIÓ |

**EXPOSA LA TEVA OPINIÓ SOBRE LA PROPINA**

Escriu entre 10 i 15 línies. Si n’escrius menys de 10, no se’t corregirà la redacció i es veurà afectada la teva puntuació.

**GRAMÀTICA**

|  |
| --- |
| EL VERB |

 **ALERTA!!!**

**ERRORS COMUNS EN LES FORMACIONS VERBALS PER EXPRESSAR OBLIGACIÓ**

**Tinc que fer** els deures 🡪 **~~Tinc que fer~~** 🡪 **Haver de + infinitiu** 🡪 **He de fer** els deures. 👍

**Hi ha que anar** a comprar 🡪 **~~Hi ha que anar~~** 🡪 **Cal + infinitiu** 🡪 **Cal anar** a comprar. 👍

**ERROR COMÚ EN LES FORMACIONS VERBALS PER EXPRESSAR PROBABILITAT**

**Igual érem** cent persones 🡪 **~~Igual érem~~** 🡪 **Deure + infinitiu** 🡪 **Devíem ser** cent persones 👍

**Exercici:**

1. **Aquestes oracions contenen expressions verbals incorrectes. Torna-les a escriure corregint-les adequadament:**

**Demà tinc que anar al metge.**

* Correcció: Haga clic o pulse aquí para escribir texto.

**Igual érem tres persones a la sala de cinema.**

* Correcció: Haga clic o pulse aquí para escribir texto.

**Ets un gran actor, hi ha que reconèixer-ho!**

* Correcció: Haga clic o pulse aquí para escribir texto.

**Si ho volem aconseguir, tindrem que treballar molt.**

* Correcció: Haga clic o pulse aquí para escribir texto.

**Tinc d’agafar les bosses.**

* Correcció: Haga clic o pulse aquí para escribir texto.

**Hi ha que arribar ben d’hora.**

* Correcció: Haga clic o pulse aquí para escribir texto.

**Tinc que sortir a comprar el diari.**

* Correcció: Haga clic o pulse aquí para escribir texto.

**Avui tens de fer els deures.**

* Correcció: Haga clic o pulse aquí para escribir texto.

**Hi ha que posar-se d’acord.**

* Correcció: Haga clic o pulse aquí para escribir texto.

**Ortografia**

**g/ j, tg/ tj:**

* **S’escriu j i tj davant les vocals a, o, u (jardí, joc, juliol, enutjar, mitjó...).**
* **S’escriu g i tg davant de les vocals e, i (gerani, girafa, patge, heretgia...).**

**x/ix:**

* **S’escriu x a principi de paraula (xarop, xiclet, xef...), darrere de consonant (panxa, punxa...), darrere de vocal i (clixé, guix...), darrere del diftong decreixent au (disbauxa, rauxa...).**
* **S’escriu ix darrere de les vocals a, e, o, u (caixa, eixam, moix, gruix...)**

**tx/ ig:**

* **S’escriu tx a principi de paraula (txec) enmig de paraula (batxillerat, escletxa) i a final de paraula quan els derivats s’escriguin també amb tx (cartutx: cartutxera; empatx: empatxar).**

 **S’escriu ig a final de paraula quan els derivats s’escriguin amb g/j; tg/tj: (boig: bogeria; desig: desitjar)**

**Exercicis:**

1. **Omple els buits de les oracions següents amb g, j, tg, tj:**
* El .....oc consistia a corre....ir les errades dels companys sobre el terreny.
* Van ju...ar el processat per haver in....ectat una substància letal a la víctima.
* Gràcies als mapes de ...eografia coneixien el mar....e d’error que hi havia.
* La ...ustícia del seu país no el prote....ia a l’estran....er.
* El me...e va plante....ar el pro...ecte abans que fos aprovat.
* La ....irafa del zoo havia estat ob...ecte d’agressions per part d’uns delinqüents.
1. **Completa les paraules d’aquesta llista de la compra amb x o ix:**

Has d’anar a comprar:

1 ca....a de madu....es

1 litre d’or....ata.

Una coca de ....ocolata.

1 ampolla de ....ampany.

½ quilo de pe.... (bru...es)

6 car.....ofes

100 gr de ...oriço.

1. **Completa les paraules amb tx o amb ig i fes-ne un derivat, Observa l’exemple:**
* Estiueig 🡪 estiuejar
* Escabe..... 🡪
* Rebu.... 🡪
* Assa..... 🡪
* Mare..... 🡪
* Passe.... 🡪
* Enu.... 🡪
* Ro.... 🡪
* Empa.... 🡪
* Mo....illa 🡪
* Bo..... 🡪

|  |
| --- |
| LÈXIC |

**El Vocabulari de l’ésser humà:**

**El vocabulari de l’ésser humà inclou entre d’altres:**

* **Les parts del cos humà**: parpella, queixal, galta, maluc, turmell, braç...
* **El caràcter de les persones**: coratjós, potiner, tranquil, audaç....
* **Les etapes de la vida**: mainada, jovent, adult, ancià....

**Exercicis:**

1. **Classifica les paraules següents referides a les parts del cos en el lloc adequat.**

Mugró- parpella- queixal- falanges- galta- entrecuix- empenya- espatlla- front- genoll- colze- mentó- esquena- timpà- melic- canell- polze- pit- turmell- maluc- pòmul.

|  |  |  |
| --- | --- | --- |
| Cap | Tronc | Extremitats  |
|  |  |  |

1. **Aparella els mots d’aquestes dues columnes que tenen un significat igual o semblant:**

|  |  |  |  |  |
| --- | --- | --- | --- | --- |
| 1 | poblat |  |  | Fornit |
| 2 | Rinxolat |  |  | Espigat |
| 3 | Molust |  |  | Espès |
| 4 | Prim |  |  | Arrissat |
| 5 | Musculat |  |  | Despentinat |
| 6 | Escabellat |  |  | gruixut |

1. **Relaciona les dues parts d’aquestes oracions tot formant expressions que fan referència a característiques de les persones.**

|  |  |  |  |  |
| --- | --- | --- | --- | --- |
| 1 | No et sent, és sord |  |  | com un gos amb un os. |
| 2 | Avui estic feliç |  |  | com un roure |
| 3 | El noi del gimnàs era fort |  |  | com una tàpia |
| 4 | El seu cosí és prim |  |  | com un àngel |
| 5 | L’Anna té la cara bonica com |  |  | com un fideu |

1. **Relaciona aquestes expressions amb el seu significat:**

**EXPRESSIONS SIGNIFICAT**

|  |  |  |  |  |
| --- | --- | --- | --- | --- |
| 1 | Posar-hi el coll |  |  | Moure’s molt |
| 2 | Estar amb l’ai al cor |  |  | Tolerar |
| 3 | Ensenyar les dents |  |  | Esforçar-se al màxim |
| 4 | Fer els ulls grossos |  |  | Prendre una resolució |
| 5 | Anar amb el cor a la mà |  |  | Angoixar-se |
| 6 | Fer cara de pomes agres |  |  | Enfrontar-se amb algú |
| 7 | Semblar el cul d’en Jaumet |  |  | Tenir bones intencions |
| 8 | Fer un cop de cap |  |  | Estar seriós |